ปรึกษาหน่อยค่ะ..... พอดีเป็นไทรอยด์เป็นพิษ แร้วอยากมีลูก สามารถมีได้มั้ยคะ % ที่จะมีพอมีบ้างมั้ยคะ เคยมีลูกมาแร้วค่ะแต่ตอนนั้นยังๅม่ได้เป็นไทรอยด์
สวัสดีค่ะ โรคไทรอยด์สูงหรือไทรอยด์เป็นพิษ คือภาวะที่ร่างกายมีการสร้างฮอร์โมนไทรอยด์ออกมามากผิดปกติ ซึ่งมีสาเหตุได้หลายอย่าง เช่นภูมิคุ้มกันในร่างกายตัวเองผิดปกติ หรือมีก้อนเนื้อที่สร้างฮอร์โมน อาจทำให้เกิดอาการ ใจสั่น เวียนศีรษะ มือสั่น เหงื่อออกมาก กินจุ หิวบ่อย แต่น้ำหนักลด ท้องเสีย ตาโปน อาจจะร้ายแรงก็คือใจสั่นจนมีหัวใจเต้นผิดจังหวะได้ และอาจมีผลต่อประจำเดือนทำให้มีประจำเดือนมาไม่ปกติ ทำให้มีการตั้งครรภ์ได้ยากกว่าปกติได้แนะนำรักษาและควบคุมโรคไทรอยด์ให้ดี รับประทานยาตามที่แพทย์สั่งอย่างเคร่งครัด หากโรคไทรอยด์ควบคุมได้ดี ก็น่าจะมีโอกาสตั้งครรภ์ได้ใกล้เคียงคนปกติ และหากตั้งครรภ์แล้วก็ควรฝากครรภ์กับสูตินรีแพทย์เพื่อติดตามสุขภาพของมารดาและบุตรอย่างสม่ำเสมอค่ะ